CELEX: 62008TN0309
Language: et
Date: 2008-08-04 00:00:00
Title: Kohtuasi T-309/08: 4. augustil 2008 esitatud hagi — G-Star Raw Denim versus Siseturu Ühtlustamise Amet — ESGW Holdings (G Stor)

11.10.2008   
            
            
               ET
            
            
               Euroopa Liidu Teataja
            
            
               C 260/16
            
         4. augustil 2008 esitatud hagi — G-Star Raw Denim versus Siseturu Ühtlustamise Amet — ESGW Holdings (G Stor)
   (Kohtuasi T-309/08)
   (2008/C 260/29)
   Hagiavaldus esitati inglise keeles
   Pooled
   
      Hageja: G-Star Raw Denim Kft. (Budapest, Ungari) (esindaja: advokaat G. Vos)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: ESGW Holdings Ltd (Tortola, Briti Neitsisaared)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 14. aprilli 2008. aasta otsus (asi R 1232/2007-1);
            
         
               —
            
            
               jätta ühenduse kaubamärgi taotlus nr 4 195 368 rahuldamata;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: ESGW Holdings Ltd
   
      Asjaomane ühenduse kaubamärk: Kujutismärk „G Stor” kaupade jaoks, mis kuuluvad klassi 9
   
      Vastulause aluseks oleva kaubamärgi või tähise omanik: Hageja
   
      Vastulause aluseks olev kaubamärk või tähis: Sõnamärgi „G-STAR” Beneluxi kaubamärgiregistreering nr 545 551 kaupadele klassis 25; sõna- ja kujutismärgi „G-STAR” ühenduse kaubamärgiregistreering nr 3 445 401 kaupadele klassides 9 ja 25; sõnamärgi „G-STAR” ühenduse kaubamärgiregistreering nr 3 444 262 kaupadele klassides 9 ja 25; varasem üldtuntud ning mitmes riigis kaitstud kaubamärk „G-STAR” kaupadele klassis 25; ühenduse kaubamärgi „G-STAR RAW DENIM” registreering nr 3 444 171 kaupadele klassides 9 ja 35; Madalmaade ärinimi G-Star International B.V.
   
      Vastulausete osakonna otsus: Vastulause rahuldada ning jätta registreerimistaotlus tervikuna rahuldamata
   
      Apellatsioonikoja otsus: Vaidlustatud otsus tühistada ja jätta vastulause rahuldamata
   
      Väited: Nõukogu määruse nr 40/94 artikli 8 lõike 5 rikkumine, kuna apellatsioonikoda kohaldas selle hindamisel, kas asjaomased kaubamärgid on sarnased ning kas varasemat kaubamärki on kahjustatud, väärasid kriteeriume. Samuti tegi apellatsioonikoda eelnimetatud hindamistel faktiliste asjaolude osas kaalutlusvea.